Krestarbapuso

La Krestarbapuso (Hemiprocne coronata) estas specio de arbapuso. Arbapusoj estas tre aeremaj preskaŭpaserinaj birdoj, tre rilataj, sed distingaj disde la apusoj. Ili estas limigitaj al sudorienta Azio kaj Aŭstralazio.

Tiu birdo estas ofta loĝanto kaj reproduktanto el Barato orienten ĝis Tajlando. Ĝi estis iam konsiderata samspecia kun ties orienta parenco, la Grizpuga arbapuso (Hemiprocne longipennis), sed ili ne interreproduktiĝas kie la teritorioj koincidas.

maldekstra|eta|Diferencoj en la kapoj de masklo kaj ino.
maldekstra|eta|Pareja en la reserva de vida silvestre de Kawal, en la India.
Tiuj estas birdoj de malfermaj arbaroj. La Krestarbapuso konstruas etan neston kiu estas gluita al atingebla arbobranĉo. La ino demetas unu blugrizan ovon, kiu estas kovata de ambaŭ gepatroj. La nesto estas tiom malgranda ke kovantaj birdoj ripozas rekte sur la bordo de la nesto, kovrante la ovon per la plumoj de siaj subaj partoj.

La Krestarbapuso estas mezgranda svelta birdo 23cm longa. Tiu specio estas perlogriza supre kaj blanka sube kaj la tre longaj reenkurbaj flugiloj estas iom pli malhelgrizaj supre kaj ripoze kuniĝas kiel tondilo multe pli malantaŭ la vostofino. Tiu arbapuso havas kreston kaj longan, tre forkoforman voston. La maskla plenkreskulo havas oranĝecajn flankojn en la vizaĝo. Junuloj havas malhelgrizajn kapon kaj flugilojn, sed la cetero de la milda plumaro estas multe pli strieca ol tiu de plenkreskuloj.

La Krestarbapuso manĝas en aero la insektojn kiujn prenas per sia beko. Ĝi aspektas pli kiel hirundo dumfluge ol apuso, sed ĝi estas nerilata al tiu grupo. Malkiel la veraj apusoj, la arbapusoj facile ripozas sur nudaj arbobranĉoj.

La voĉo de tiu orientalisa specio estas akra kii-kiuuu.

 Vidu ankaŭ 
 Gir-Arbaro

 Referencoj 
  Ne minacata
 Birds of India de Grimmett, Inskipp kaj Inskipp, ISBN 0-691-04910-6
 Swifts de Chantler kaj Driessens, ISBN 1-873403-83-6

Kategorio:Apodoformaj
Kategorio:Orientalisa faŭno
Kategorio:Birdoj de Azio